b'\n_START_ARTICLE_\nNavlesvin\n_START_SECTION_\nBeskrivelse\n_START_PARAGRAPH_\nLinjene som f\xc3\xb8rte fram til navlesvin (Tayassuidae) og andre svin (Suidae) delte trolig lag under sen eocen, alts\xc3\xa5 for cirka 37,2\xe2\x80\x9333,9 millioner \xc3\xa5r siden._NEWLINE_Navlesvin ligner p\xc3\xa5 dyrene i svinefamilien, men skiller seg fra disse p\xc3\xa5 flere omr\xc3\xa5der. Navlesvinene har blant annet kortere hale, med maksimalt syv virvler. Artene har ogs\xc3\xa5 kortere lemmer og kortere hj\xc3\xb8rnetenner. De \xc3\xb8vre hj\xc3\xb8rnetennene er dessuten rettet nedover i munnen. Navlesvin har dessuten en kjertel bakerst p\xc3\xa5 ryggen som de kan sende ut et sterkt luktende sekret fra som brukes til \xc3\xa5 markere. Denne \xc3\xa5pningen minner om en navle, derav navnet navlesvin. Navlesvin har en trekammeret mage som er mer kompleks enn svinemagen.'